CELEX: 62022TN0061
Language: lt
Date: 2022-01-31 00:00:00
Title: Byla T-61/22: 2022 m. sausio 31 d. pareikštas ieškinys byloje OD / Eurojustas

2022 3 14   
            
            
               LT
            
            
               Europos Sąjungos oficialusis leidinys
            
            
               C 119/57
            
         
      2022 m. sausio 31 d. pareikštas ieškinys byloje OD / Eurojustas
      
      (Byla T-61/22)
      (2022/C 119/81)
      Proceso kalba: prancūzų
      
         Šalys
      
      
         Ieškovė: OD, atstovaujama avocate N. de Montigny
      
         Atsakovė: Europos Sąjungos bendradarbiavimo baudžiamosios teisenos srityje agentūra
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. birželio 17 d. sprendimą;
               
            
                  —
               
               
                  prireikus, panaikinti 2021 m. spalio 21 d. sprendimą, kiek jame papildomai nurodyti motyvai;
               
            
                  —
               
               
                  priteisti iš agentūros atlyginti ieškovei padarytą 35 000 eurų psichologinę, materialinę ir nematerialinę žalą, apskaičiuotą ex aequo et bono;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį, kuriuo ginčijamas sprendimas paskirti ją į kitas pareigas, ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas konfidencialumo principo, susijusio su pagalbos prašymu, pažeidimu ir Eurojusto nešališkumo nebuvimu nagrinėjant jos bylą.
               
            
                  2.
               
               
                  Antrasis ieškinio pagrindas grindžiamas tuo, kad administracijos direktorius neturi kompetencijos priimti ginčijamą sprendimą dėl interesų konflikto, be to, kad jam trūksta nešališkumo ieškovės atžvilgiu arba bent jau nebuvo sudaryta nešališkumo regimybė ir kad buvo pažeistos taisyklės, reglamentuojančios institucijos, įgaliotos sudaryti darbo sutartis, pakeitimą negalėjimo veikti atveju.
               
            
                  3.
               
               
                  Trečiasis ieškinio pagrindas grindžiamas administracijos direktoriaus piktnaudžiavimu procesu ir įgaliojimais.
               
            
                  4.
               
               
                  Ketvirtasis ieškinio pagrindas grindžiamas tuo, kad perkėlimas į kitas pareigas tariamai tarnybos interesais buvo atliktas pažeidžiant rūpestingumo pareiga, neatsižvelgiant į darbuotojo ir tarnybos interesus, nesilaikant teisės būti išklausytam ir būtinybės motyvuoti sprendimą, turintį įtakos atitinkamo darbuotojo interesams.